Tatjana Krajač
<s>Tatjana Krajač (Zagreb, 28. ožujka 1979. - Zagreb, 2. lipnja 2018.), bila je hrvatska novinarka i reporterka, koja je radila za Novu TV.</s>

<s>Životopis  
Tatjana Krajač rođena je u Zagrebu, 28. ožujka 1979. godine.</s><s>Tijekom studija na Fakultetu političkih znanosti, počinje raditi na radiju Student gdje ju je privuklo političko novinarstvo u kojem je provela polovicu svoga života.</s><s>Novinarsku karijeru 1999. godine gradi na Plavom radiju, gdje je osim novinarstva sudjelovala u kreiranju tjedne emisije "Rikverc"  i dnevnog pregleda tiska "Skener".</s><s>Dio tima Nove TV postala je 2003. godine, a tijekom petnaest godina rada u informativnom programu specijalizirala se za praćenje unjutarne politike: rada Vlade, Sabora, predsjednika i političkih stranaka.</s><s>Sudjelovala je u uređivanju Dnevnika te mnogim važnim projektima Nove TV.</s><s>Od 2000. godine, odradila je sve predsjedničke, parlamentarne, europske i lokalne izbore, a kao jedini novinar iz Hrvatske pratila je dio američke predsjedničke utrke te prvu predsjedničku debatu Obame i Johna McCaina u Denveru.</s><s>Kao reporter, pratila je hrvatski ulazak u Europsku uniju od vremena prije pregovora pa do punopravnog članstva, a o putu prema Europi izvještavala i u Hrvatskoj i usporedno u europskom parlamentu i parlamentima drugih zemalja članica.</s><s>2017. godine sudjelovala je u kreiranju uspješne rubrike Dnevnika Nove TV "(NE)FORMALNO" koju je uređivala i vodila zajedno s Mislavom Bagom.</s><s>Preminula je u Zagrebu, 2. lipnja 2018. u 40. godini života nakon kratke bolesti.</s>

<s>Izvori</s>

<s>Biografije, Zagreb
Hrvatski novinari</s>

